KLUBI 700
Monica kaotas narkosõltuvuse tõttu töö,
mis polnud mingi üllatus, kuna ta töötas apteegis
ja sai iseendale retsepte välja kirjutada.
Ta käis ühest taastuskeskusest teise,
kuniks leidis lõpliku viisi oma sõltuvustsükli murdmiseks.
Monica valetas aastaid oma vanematele.
Ta ei tahtnud, et nad teaks, et ta on narkosõltlane.
Ma kartsin.
Kartsin enam kui kõike muud,
et see valmistab neile pettumust, murrab nende südame ja teeb haiget.
Kogesin tohutut süütunnet.
Tundsin, et vean neid alt.
Equadori immigrantide tütar Monica oli noorim pere kolmest tütrest
ja kasvas üles Chicagos, Iiri katoliiklaste naabruskonnas.
Meil oli võrratu lapsepõlv
ja me vanaema oli see, kes me peret tõeliselt koos hoidis.
Tema hoolitses mu eest ja kasvatas mind
ja kes rääkis mulle ka Jumalast.
Monica oli populaarne
ja tubli nii õpingutes, võimlemises, muusikas kui kisakoori liikmena.
Keskkoolis olles kohtus ta aga noormehega,
kes oli koolist väljavisatud
ja kellele meeldis pidutseda ning end pilve tõmmata.
Nii hakkasin mina ka uimasteid tarbima,
mis viis mind täiesti teisele teele.
Ma ei suutnud enam selge peaga mõelda
ega murda end vabaks sellest suhtest.
Olin omadega lõksus ja seda ühel täiesti uuel tasandil.
Monica püsis selles suhtes kuni ülikooli lõpuni välja,
hoides samal ajal oma hinded korras ja töötades täisajaga.
Kuid ta noormees oli muutunud kontrollivaks ja vägivaldseks,
mistõttu Monica kartis teda maha jätta.
Püüdsin välja nuputada,
miks ma veel endiselt temaga selles kohutavas suhtes olen,
aga samas tundus hirmutav sellest pageda,
mistõttu otsustasin pigem jätkata uimastite tarbimist ühes temaga,
et meil oleks midagigi ühist.
Isegi, et väga haiglasel moel.
Monica langes ülikoolist välja vaid aasta enne lõpetamist.
1993. a. jäi ta tütar Nicki ootele.
Samal aastal läks ta noormees vangi, mis lõpetas ka nende suhte.
Ma polnud temaga enam koos, mis tõi kaasa ühe vabaduse tunde.
Sõltumatuse tunde, mida ma polnud kogenud üle 10 aasta
Sain elada oma elu ja teha asju, mida mina tahtsin.
Monica oli lootusrikas teda ja Nickit eesootava elu ees.
Ta elas paar aastat ka uimastivaba elu,
aga saades tööle apteeki, tulid ka vanad harjumused tagasi.
Olin ümbritsetud paljudest retseptiravimitest,
millele mul oli ligipääs.
Nii ma siis varastasingi rohtusid või võltsisin retsepte,
et saada oma noos kätte.
See oli üks paljudest töödest,
mille Monica oma uimastisõltuvuse tõttu kaotas.
Ta käis mitmel taastusravil ja suutis isegi 3 aastat vaba olla,
aga leides 2000. aastal taas tööd apteegis,
hakkas ta endale uuesti retsepte välja kirjutama.
Tundsin mingil hetkel, et minu jaoks pole enam mingit lootust
Ta lasti töölt lahti ja elas tütrega hotellis.
Ärkasin ühel hommikul nuttes,
arvates, et pean elama selliselt kuni elu lõpuni.
Kuniks 2006. aastani, mil Monica kohtus Jeff'iga,
kes oli ka olnud kunagi narkosõltlane.
Temas oli midagi.
Midagi puhast ja siirast
ja samas lootusrikast.
Nii et, kui ta hakkas rääkima vabadusest Kristuses,
tundus see algselt väga võõras kõik.
See tundus ühtaegu lootusrikas ja samas hirmutav.
Monica hakkas Jeff'iga koos kirikus käima ja Piiblit lugema.
Olin mingil hetkel täiesti pisarais,
mõeldes: "Miks ma küll sellest aru ei saa?"
Samas teadsin, et seal on midagi ja ma pean lihtsalt jätkama kaevamist,
kuniks jõuan arusaamiseni.
3 kuud hiljem koguduses olles
Monica teadis, et on aeg anda oma elu Jeesusele.
Läksin altarile ja ütlesin:
"OK Jumal, nüüd on nii. Nüüd on minu kord.
Siin ma olen."
Ei saaks öelda, et sel hetkel oleks kui tuluke põlema läinud
ja ma oleks hetkega muudetud olnud,
aga midagi hakkas siiski muutuma.
Kogu see Jeesuse teema on ikka väga tõsine asi.
Teadsin küll Jumalat ja Jeesust juba lapsepõlvest.
Teadsin Jeesuse ohvrist, ristilöömisest ja ülestõusmisest.
Teadsin seda kõike oma peas,
aga peale seda palvet tajusin oma südames,
et mul on nüüd vastutus kogu selle loo ees.
Ühtlasi mõistsin ka,
et ma ei saa kogeda vabadust, rõõmu, õnne ja rahulolu,
kui jätkan uimastite tarbimist.
Tänu Jumalalt saadud jõule jättis Monica uimastid maha
ja usaldas, et Jumal teeb oma töö ta elus.
Kandsin endas tookord tohutut häbi, süüd ja hukkamõistu
kõigi nende aastate pärast, mil olin narkosõltlasest üksikema
ja selle pärast, millises olukorras mu tütar pidi kasvama.
Usun, et Jumal töötas täiega mu südame kallal,
et laseksin paljudel neil asjadel minna.
Selleks kulus mitu aastat, aga see sündis.
Monica ja Jeff abiellusid 2009. aastal ja neist sai kärgpere.
Nad juhivad üheskoos "Rahu küla",
mis on suurimaid usule tuginevaid taastusprogramme
Minnesotas.
Ma olen uus inimene, uus loodu.
Vahet pole, mida ma minevikus tegin ja mida ütlesin või ei öelnud -
Jumal armastab mind tingimusteta ja igavese armastusega
ja kõik vana on möödas ning unustatud.
Kuulsite te seda ta hääles?
Ta on vaba.
Tal oli keegi, kes ütles talle, et ta võib kogeda vabadust Kristuses.
See võib tunduda sulle kummalisena ja sa mõtled: "Millest te räägite?"
Aga sa ju nägid seda ta näos ja kuulsid seda ta hääles,
et temast on saanud uus loodu.
See on see, millest ka apostel Paulus rääkis:
"Kõik vana on möödas ja uus on tekkinud."
Sinugi elu võib saada uueks.
Hea uudis on see, et Jumal andis meile ühe plaani.
Ta ütles, et Tal on just nimelt sulle
oma konkreetsed plaanid ja eesmärgid.
Ja see imeline lugu on see, et Ta pole loobunud sellest plaanist.
Kui järgid Tema plaani, leiad rahulolu ja südameigatsuste täitumise.
Sa leiad vabaduse.
Sa saad kõigest vabaks,
saades uue alguse ja uue päeva.
Uue alguse.
Kui see on midagi, mida ka sina soovid,
siis ära vaheta kanalit, vaid palu koos minuga,
lastes Jeesusel teha kõik ülejäänu.
Palu kohe praegu, öeldes: "Jeesus."
Just nii, ütle Ta nimi kohe häälega välja.
"Jeesus,
ma näen, mida oled teinud teiste jaoks
ja ma tahan ka seda kogeda.
Ma tahan tunda Sind.
Tahan kogeda uut algust.
Jeesus, tule mu südamesse ja andesta mulle mu eksimused.
Vabasta mind kõigist mu ahelaist.
Kõigist mu sõltuvustest ja tungidest.
Tee mind täiesti uueks.
Jeesus, kui Sa seda teed,
siis ma tahan järgida Sind kõik oma elupäevad.
Kuule mu palvet, sest palun seda Jeesuse nimel.
Aamen."
Kui palusid seda palvet, siis tahan, et teeksid veel midagi.
Anna TV7'le teada tel 44 22 227, et palusid seda palvet
ja kutsusid Jeesuse oma ellu.
Nüüd aga sõna sulle, Terry.
Megakoguduse pastor Greg Laurie jagab sellest,
kuidas üks ebatõenäoline põlvkond sai muudetud
ja kuidas see sündmus võib olla võtmeks
Ameerika järgmisele ärkamisele.
Mu isa suri veel enne mu sündi
ja mu ema suri mu sündimise päeval.
Pidin enne siia tulekut pidevalt tööl käima.
Täna aga saan käia koolis ja õppida paljusid asju.
Mu uued vanemad ja sõbrad armastavad mind väga
ja mulle väga meeldib siin.
Kõik sellised lood on võimalikud tänu CBN'i partneritele.
Tuhanded inimesed üle maailma võivad kogeda uut algust
tänu sellele, et te olete hoolinud ja andnud.
Tänud kõigile, kes on juba liitunud Klubiga 700.
Teie abi muudab nii paljude elusid,
sest üheskoos aidates saavad ka imed sündida.
RÕÕM - PÜÜA SEE KINNI!
Enam kui 5,5 miljonit inimest
on osalenud Greg Laurie krussaadidel.
Kui need massiivsed festivalid ületavad Woodstocki rockfestivali,
siis see pole üldse mitte halb.
Greg ütleb, et Woodstock andis hoogu Jeesus-revolutsioonile
ja võib olla eeskujuks ka tänapäeva noorteni jõudmisel.
Greg Laurie on ühe Ameerika suurima koguduse pastor
ja andis oma elu Jumalale
Jeesus-liikumise algusaegadel 70'ndate alguses.
Elu, mida olen viimase 40 aasta jooksul elanud,
on võimaldanud mul jagada oma kogemusi
miljonite inimestega, kes otsivad tõde.
Oma raamatus "Jeesus-revolutsioon"
jagavad Greg Laurie ja Ellen Vaughn erakordseid lugusid Jeesus-liikumisest
Greg tõmbab olulisi paralleele meie ajaga,
kus valitseb vaimne apaatsus ja vaenulikkus kõige suhtes.
Samas aga annab ka lootust järgmiseks suureks ärkamiseks USA's.
Greg Laurie on täna meiega.
Tere tulemast saatesse! - Tänan Terry! Tore olla siin.
Käsitlete "Jeesus-revolutsioonis" nii palju huvitavaid teemasid.
Mulle meeldib see üleni kirju Wolkswageni buss.
Me tahame ühte päris sellist ka.
Raamatu kaanel on vaid kujund sellest,
aga me loome ühe päris sellise ka, et oleks lahe.
Me mõlemad tulime Jumala juurde selle Jeesus-liikumise kaudu
nagu seda 60-70'ndatel kutsuti.
See oli üks väga pöörane aeg meie maal.
Kus te enne Jeesuse juurde tulekut omadega olite?
Ma elasin ilma Jumalata.
Mu ema oli imekaunis naine, kes nägi välja nagu Marilyn Monroe.
Ta abiellus ja lahutas 7 korda ja oli paadunud alkohoolik.
Nii pidin kiiresti suureks saama, olles otsekui vanemaks oma emale,
sest see oli see, kui metsas ta omadega oli.
Olles 17-aastane, küsisin suuri eluküsimusi:
"Mis on mu elu mõte? Miks ma siin olen?"
Oma ema elu vaadates mõistsin, et vastus ei peitu sellises elus.
Samas hakkasin 60'ndate lõpus
koos teiste noortega uimasteid tarbima,
mis loomulikult ei lahendanud me probleeme,
vaid tekitasid veel uusi juurdegi.
Nii elasin kui ennast pettes olukordades, kus tõde ei leidunud.
Samas pidas me keskkoolis üks väike kristlaste punt piiblitunde.
Nad kogunesid me kooli õuel ja laulsid Jumalast.
Liitusin nendega piisavalt kaugelt, et mind ei peetaks üheks nende seast,
aga samas piisavalt lähedal, et kuulda nende vestlusi pealt.
See oli mu esimene kord,
kui kuulsin mõistetaval moel evangeeliumi.
Mis kogudusega ja koguduses tol ajal toimus?
Usun, et kogudus oli kuidagi kauge ega saanud tõeliselt asjale pihta.
Kogudus vastas küsimustele, mida keegi ei küsinud
ega vastanud küsimustele, mida küsiti.
Paljud tsiteerisid John Lennonit,
kes ütles: "Biitlid on populaarsemad kui Jeesus"
ja paljude noorte jaoks vastas see ka tõele.
Kogudus jäi otsekui kuhugi kinni
ega saanud tõelist ühendust tolle põlvkonnaga.
"Oo, me ei taha selliseid noori oma kogudusse!
Ei taha neid pikajuukselisi ega paljajalu käivaid."
Samas kui kogudus pidanuks just lööma oma uksed pärani valla,
sest seal oli põlvkond, kes otsis rahu, armastust ja rõõmu.
Kõike seda, mida evangeelium pakub ja rohkemgi veel.
Seetõttu ka kogudused,
kes avasid oma uksed Jeesus-liikumisele,
kogesid ka ärkamist
ja need, kes seda ei teinud, magasid selle maha.
Kust see ärkamine alguse sai?
Minu kogemus Jeesusega ei alanud kogudusest,
kuigi sain sealt nö vaimutoitu.
Kust see kõik algas?
Hea küsimus, millele ei oskagi täpselt vastata.
Need olid kui väikesed lõkked, mis süttisid siin ja seal.
Keegi aga on öelnud,
et kui oskaksime seda seletada, ei oleks ka Jumal selle taga.
Nii vist ei saagi täpselt öelda, kus ja kuidas see kõik algas,
aga kõik teavad, et see algas.
Ma tean oma Kalifornia kogemuse põhjal,
et kaks meest said kokku -
ühe üsna väikese koguduse keskealine pastor
ja üks noor hipist noormees, kes oli saanud kristlaseks.
Kui need kaks kokku said, toimus kui plahvatus
ja sellest sai üks osa Jeesus-liikumisest.
Samas sündis see ka idarannikul, Texases, Euroopas jne.
Tegu oli spontaanse ja ülemaailmse Püha Vaimu väljavalamisega,
mis toimus eriti aktiivselt Ameerikas.
Olen püüdnud selgitada seda oma lastele.
Olin tol ajal professionaalne laulja ja elasin mõnda aega Los Angeleses.
Võisid maanteel sõites kuulda kedagi signaali andmas
ja näitamas näpuga nii,
mis tähendas, et on vaid üks pääsetee ja see on läbi Kristuse.
Kõik teadsid seda ja see oli uskumatu!
Õhustik, mille keskel elasime,
sai vallutatud noortest, kes igatsesid tõe järele.
Kas te näete mingeid sarnasusi tolle aja ja kaasaja noorte vahel?
Näen küll.
Me maa oli tol ajal ribadeks kistud.
- Ühelt poolt tänu Vietnami sõjale.
Jaa, 1968. aasta oli oluline aasta.
Martin Luther King tapeti.
Robert F. Kennedy tapeti,
kes oleks tõenäoliselt saanud presidendiks,
kuid kes tapeti Kalifornias.
Noored mehed toodi Vietnamist laibakottides koju.
Tänavatel toimusid rahutused
ja valitses tohutu rasside vaheline erisus.
Tundus, et ma maa laguneb koost.
Lisaks sellele narkootkumide levik ja seksrevolutsioon.
Kõik see juhtus korraga ja elu nägi sünge välja.
Selle aja võiks otsekui võtta kokku kahe ajakirja esikaanega,
kus esimene pärineb 60'ndate lõpust,
olles üleni must ja kandes punast kirja: "Kas Jumal on surnud?"
Teine ajakirjakaas aga 3-4 aastat hiljem,
kus ilutses Jeesuse kuju ja tekst: "Jeesus-revolutsioon".
Mida kõike ärkamine ei muuda!
Põhjus, miks ma selle raamatu "Jeesus-revolutsioon" kirjutasin,
on selles, et on öeldud: "Ärkamise leek levitab ärkamise leeki"
Seetõttu tahtsingi seda lugu jagada, aga seda viisil, mida kõik mõistaksid.
Kirjutasin selle kahasse ühe erakordse autoriga,
kes aitas mul kirjutada seda väga põhjalikult.
Ühtpidi kui ajalootunnina, aga samas ma ka õpetan seal.
Mu kaasautori Heleni pilt on hetkel ekraanil.
Aga mu kirjutamise eesmärk oli kirjutada see noortele,
mitte omaealistele, kuigi nad loevad seda vist samuti.
Tahan jagada noortele, mis toimus minu põlvkonna ajal
ja mu palve on, et see sünniks teiegagi.
Usun, et tolles ajas oli tõdesid, mida rakendada ka täna.
Kuid rääkides sarnasustest...
Tol ajal oli me maa kui lagunemas koost,
aga ma kogen, et praegune põlvkond otsib ehedust ja kogukonda.
Neid ei huvita vaid mingi libekeelne toodang
või megakoguduse mudel.
Nad igatsevad millegi eheda järele
ja ma usun, et see on leitav suhtest Jeesusega.
On kogudus valmis selliseks liikumiseks?
Osad on ja osad võib-olla mitte.
Sõltub.
Kogudused, kes avasid oma uksed Jeesus-liikumisele,
said ka osa sellest.
Kuid oli ka kogudusi, kes ei avanud oma uksi,
öeldes neile noortele ära.
Nii peaksime esmalt küsima iseendalt: "Kas ma olen ärkamiseks valmis?"
Küsisin kord ps. Chuck Smith'i käest,
kas näeme veel kunagi midagi Jeesus-revolutsiooni sarnast
ja ta ütles, et me vist ei igatse seda piisavalt meeleheitlikult.
Usun, et kui Jumala rahvas on piisavalt meeleheitel,
et hakata palvetama ja järgima 2. Ajaraamatu 7:14 eeskuju,
kus Jumal ütleb: "Kui siis minu rahvas, kellele on pandud minu nimi,
alandab end, palvetab ja otsib minu palet,
pöördudes oma kurjadelt teedelt,
siis ma kuulen taevast ja annan andeks nende patu
ning säästan nende maa."
Oleme me piisavalt meeleheitel, et selliselt palvetada?
Või kas soovime ärkamist ka omaenda ellu,
mis tegelikult ei tähenda muud, kui lähedast suhet Jeesusega.
See on võimas sõnum ja sõna tänaseks päevaks.
Aitäh te juhtimise eest ja selle eest, et panete meid mõtlema.
Raamat "Jeesus-revolutsioon" on tellitav internetipoodidest.
Võrratu sõnum ja lugu,
mille osas ootaks, et Jumal teeks seda taas.
Tore, et olite meiega.
Oleme tagasi peale pausi.
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Me kanname liiga sageli endaga mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati koos meiega,
meid alla surudes ja meilt tõelist rõõmu röövides.
Kuid see pole Jumala tahe, et jääksime kinni oma minevikku.
Sa võid olla vaba kõigest sellest taagast.
Õpi, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Pat on armastav vanaema, kes peab ennast DVD misjonäriks.
Iga võimalus on parim võimalus ta jaoks
jagada oma lastelastele "Superraamatu" DVD'sid.
CBN'i partnerina
aitab ta "Superraamatul" jõuda teistegi lasteni üle maailma.
Kui Pat avastas "Superraamatu", teadis ta kohe,
et see on täiuslik viis õpetada oma lastelastele Piiblit.
Mul endal polnud lapsena seda võimalust.
Ma kasvasin koguduse keskel, kus ei õpetatud väga Piiblit.
Mul polnud aimugi Vana Testamendi lugudest.
Mu väike 3-aastane pojapoeg teab rohkem piiblilugusid,
kui mina omal ajal.
Seetõttu olengi nii elevil "Superraamatust".
Poiss vaatab seda vahel ilma silmagi pilgutamata.
Ta on nii lummatud sellest.
Kui ta saab juba 3-aastasena osa neist lugudest,
on ka kindel vundament laotud.
Mil iganes mõni tähtpäev on tulekul, teab Pat täpselt, mida kinkida.
Mulle meeldib kinkida lastelastele "Superraamatu" DVD'sid.
Nii jõuludeks, ülestõusmispühadeks,
sünnipäevadeks
kui kõikvõimalikeks muudeks sündmusteks.
Niipea, kui "Superraamatu" klubilt uue DVD saan,
jõuab see samal nädalal ka mu lastelasteni
ja nad on väga elevil sellest.
Toetades CBN'i läbi "Superraamatu" klubi
jõuab Pat ka teiste lasteni üle maailma.
Mulle meeldib mõelda endast kui DVD-misjonärist.
See on liiga hea, et hoida seda vaid endale!
Pat'i minia koolitab oma lapsi ise kodus,
olles tänulik terviklike õppematerjalide üle
nagu seda ka "Superraamat" on.
"Superraamatu" kvaliteet on võrratu.
CBN annab vanematele vahendi,
mille kaudu anda oma usku järgmisele põlvele edasi.
"Superraamat" on aidanud mul tungida sügavamale Jumala Sõnasse
ja tulla toime kriiside või dilemmadega,
uurides, mida Jumala Sõna selle kohta ütleb
ja kuidas saaksin neid lahendada.
Vaadates ära vaid ühe DVD, oled juba konksu otsas
ja tahad jagada neid teistegagi.
Kõigi lastega, keda tead.
Me tõesti püüame
saada "Superraamatu" kõigi lasteni, keda me teame.
Terve põlvkonnani.
"Superraamat" on tõlgitud üle 40 keelde
ja me esilalgne siht on 55 keelt,
kust edasi juba 500 keelt.
Sest me tahame,
et kõik maailma lapsed kuuleks ja õpiks tundma Piibli lugusid.
Nüüd aga läheb ühe vanamehe pommitamiseks.
Läheb tõesti.
Ja ma saan seda teha - mu lemmikosa kogu saatest!
Richard kirjutab: "Kasvades üles vägivaldses peres,
sain Jumala peale vihaseks.
Müüsin oma hinge saatanale,
et ta aitaks tulla toime selle vägivallaga.
Saatan tuli ja võttis mu hinge.
Olen suurtes valudes ja kannatan mitme tervisehäda käes.
Kas Jumal saab veel taastada mu?"
Richard, ära usu valet.
Ära usu valet, sest saatan on lüüasaanud vennike.
Ainus, mida ta teha saab, on valetada sulle.
See on ainus asi.
Kuid ta ei saa võtta su hinge.
Su hing on lunastatud Päästja poolt,
mis tähendab, et Jeesus maksis ristil täishinna su eest
ja saatan ei saa seda kuidagi tühistada.
Ka su enda sõnad ei saa seda tühistada.
Kõik, mida vaid tegema pead, on selle vastu võtma ja ütlema:
"Mu eest on hind makstud."
Su enda sõnad ei loe midagi, sest oled kaetud Jeesuse verega
ja Tema loob su taas uueks.
Ta tervendab su su haigustest ja hädadest
ning taastab su hinge.
Nii et usu seda!
Usu Tema muutumatusse armastusse,
mis igatseb su järgi just praegu, mistõttu võta see lihtsalt vastu.
Vaataja kirjutab: "Olen palunud enda ja sõbra tervenemise eest pikka aega,
kuid midagi ei näi muutuvat.
Enda teada pole mu elus ühtki teadlikku pattu,
aga ma ikka ei tervene.
Olen palunud ja palunud, kuid kumbki meist pole tervenenud.
Kas ma teen midagi valesti?
Palun aidake, sest tahaksin nii väga, et me mõlemad terveneks!"
Palun ärge võtke järgnevat kui hukkamõistuna,
aga kui keskendute sellele, kas teete ehk midagi valesti,
ei keskendu te õigele asjale.
Keskenduge sellele, et Jeesus tegi kõik õigesti,
surres teie eest ristil ja kandes kõik teie patud.
Ja kandes ka kõik teie haigused.
Kas Ta tegi seda õigesti?
Vaadake Tema peale, sest Tema on teie usu algus ja lõpp.
Küsimus pole mitte teis, vaid Temas.
Lõpetuseks aga Joosua 1:9: "Ole vahva ja tugev,
sest Issand, su Jumal, on sinuga kõikjal, kuhu sa lähed!”
Minge kõike maailma ja tehke jüngriteks kõik rahvad.
Jumal lõi alguses taeva ja maa
ja see kõik oli hea.
Ta lõi meid tundma Teda
ja elama ühtse perena.
Kuigi Ta armastas igat rahvust, suguharu ja üksikisikut,
pöörasime me selja Ta armastusele.
Meie patt lahutas meid Temast.
Kuid Ta ei unustanud meid.
Jeesus Kristus lahkus taevast, et olla koos meiega.
Ta löödi risti ja Ta suri meie pattude eest.
Kuid Ta tõusis surnuist ja elab täna taas.
Jeesus tuleb taas tagasi ja me ootame seda päeva.
Seniks aga jagame Jumala armastust inglise keeles,
hispaania,
saksa,
prantsuse keeles,
et iga inimene võiks leida tee meie Päästja - Jeesuse juurde.
See on meie missioon,
meie kirg
ja meie tulevik.
CBN’i ESIMESED 50 AASTAT
Kui soovid rääkida kellegagi, kes hoolib,
helista TV7'sse 44 22 227 või kirjuta palve@tv7.ee
Võta meiega ühendust juba täna!
Tõlge: Anne-Ly Raukas